CTC
Store norske leksikon,Teknologi og industri,Transport,Jernbane og sporvei,Jernbaneteknikk
CTC (Centralized Train Control) er et system for togledelse hvor sporveksler og signaler på stasjoner og på linjen på en bestemt strekning betjenes fra en sentral kontrollstasjon uten skriftlige ordrer.
CTC ble tatt i bruk i USA i 1927, og ble sterkt utviklet under og etter andre verdenskrig. CTC betyr større sikkerhet, øker linjens kapasitet og muliggjør sløyfing av betjening ved krysningsstasjoner. Systemet ble tatt i bruk i Norge i 1963 på Ofotbanen, og er nå i bruk på alle hovedlinjer. I løpet av 2020-årene vil det nye systemet ERTMS ha erstattet CTC-systemet på norske jernbaner. Les mer i Store norske leksikon jernbane